Europarlamentarul Corina Crețu reiterează importanța implicării instituțiilor statului în protejarea cetățenilor de știrile fase, în contextul în care fenomenul dezinformării s-a accentuat considerabil, românii informându-se din ce în ce mai mult din rețelele sociale, care sunt cele mai expuse la dezinformare.
Într-o postare pe pagina de Facebook, Corina Crețu a făcut referire la datele unui sondaj realizat de INSCOP, conform căruia mai mult de jumătate dintre români, respectiv 51,6%, afirmă că posturile de televiziune sunt principala lor sursă de informare. În urma acestora, cu un procent de 28,3%, se află cei care obțin informații de pe rețelele sociale.
Dintre participanții la sondaj, 43% sunt de părere că rețelele de socializare sunt cele mai expuse la dezinformare și la răspândirea știrilor false. De asemenea, un număr semnificativ de respondenți – 28,3% în mare măsură și 17,4% în foarte mare măsură – au subliniat că au fost expuși personal la știri false.
"În lumina evenimentelor recente, marcate de provocări ample, fenomenul dezinformării s-a accentuat considerabil, exercitând o influență semnificativă asupra abilității oamenilor de a lua decizii în baza unor informații corecte. Acest lucru poate avea consecințe nefaste, atât la nivel social, cât și la nivel economic, politic, sau chiar al sănătății publice prin influențarea greșită a oamenilor asupra acestor subiecte importante. Având în vedere aceste cifre, instituțiile statului trebuie să protejeze oamenii de influența știrilor false și a fenomenului dezinformării, cu precădere pe cei mai vulnerabili și pe cei din mediul rural", a transmis fostul comisar european în mesajul său.
Potrivit deputatului european, la nivel european, au fost adoptate mai multe propuneri legislative care să protejeze cetățenii UE de propagandă sau știri false: "Spre exemplu, Actul European privind Libertatea Media va oferi protecţie jurnalismului independent şi va asigura pluralitatea media, în contextul în care platformele mari au o putere imensă în ceea ce priveşte diseminarea de informație, şi alegerea conținutului acesteia."
"Totodată, prin adoptarea Actului European privind Inteligența Artificială, imaginile, înregistrările audio sau video artificiale sau manipulate trebuie să fie etichetate clar ca atare, pentru a oferi posibilitatea consumatorilor să discearnă între o informație reală sau una falsă", a mai adăugat aceasta.
"În lumina riscurilor asociate cu dezinformarea, este esențial să ne informăm din surse credibile și să cultivăm un spirit critic în evaluarea informațiilor. În final, accesul la informații corecte este un pilon al societății moderne și o condiție prealabilă a progresului", a conchis Corina Crețu.
You may like
Nicolae Ciucă a prezentat candidații PNL pentru Parlamentul European: Vor apăra cauza României și vor găsi soluții europene la problemele românilor
PE face primul pas spre aprobarea normelor care îmbunătățesc condițiile de muncă pentru lucrătorii de pe platforme
Pachetul Pharma: Grupul PPE susține stimularea producției de medicamente în UE și obligativitatea sprijinului pentru accesul la acestea
PE a aprobat raportul politicii de coeziune 2014-2020, negociat în numele S&D de Corina Crețu, fost comisar european pentru politică regională: Nicio regiune nu trebuie lăsată în urmă
Acord pentru crearea Spațiului European al Datelor privind Sănătatea: Țările UE ar urma să înființeze servicii naționale de acces la datele de sănătate pe baza platformei MyHealth@EU
PE a aprobat raportul politicii de coeziune 2014-2020, negociat în numele S&D de Corina Crețu, fost comisar european pentru politică regională: Nicio regiune nu trebuie lăsată în urmă
Published
5 days agoon
March 17, 2024Eurodeputatul Corina Creţu, fost comisar european pentru politică regională, a anunţat că, la finalul sesiunii plenare de la Strasbourg, a fost votat Raportul referitor la politica de coeziune pentru perioada 2014-2020.
"În calitate de negociator-şef din partea S&D, am subliniat faptul că politica de coeziune este principala politică de investiţii a Uniunii Europene, contribuind la realizarea coeziunii economice, sociale şi teritoriale în întreaga Uniune. Investiţiile din cadrul politicii de coeziune la nivelul global al UE au avut un impact pozitiv fără precedent asupra regiunilor, oraşelor şi zonelor insulare, rurale, de frontieră şi îndepărtate în perioada exerciţiului financiar 2014-2020", a transmis Crețu, într-un comunicat.
Investiţiile din cadrul politicii de coeziune la nivelul global al UE au avut un impact pozitiv fără precedent asupra regiunilor, oraşelor şi zonelor insulare, rurale, de frontieră şi îndepărtate în perioada exerciţiului financiar 2014-2020.
"În mod direct sau indirect, toate statele membre ale UE au resimţit efectele pozitive ale finanţării prin intermediul acestui instrument iar rezultatele multitudinii de proiecte locale confirmă rolul indispensabil al investiţiilor regionale şi locale realizate prin politica de coeziune", a scris Corina Creţu, vineri pe Facebook.
Ea a mai spus că abordarea politicii de coeziune prin investiţii cu priorităţi multiple, combinată cu gestiunea partajată, au contribuit la sprijinirea întreprinderilor mici şi mijlocii (IMM-uri), susţinerea cercetării şi a inovării, digitalizare, dezvoltarea rurală, îmbunătăţirea infrastructurii urbane, dezvoltarea turismului sustenabil, a infrastructurii de transport, investiţii în cultură şi educaţie, asistenţa medicală, politicile sociale, implementarea proiectelor transfrontaliere, tranziţia energetică, eficienţa energetică, realizarea obiectivelor de climă şi mediu.
"Menţionez doar câteva realizări ale politicii de coeziune în perioada 2014-2020. Au fost susţinute, la nivel european, circa 2,2 milioane de întreprinderi până la sfârşitul anului 2022, ceea ce a dus la crearea a 370 000 de locuri de muncă. Mai mult, 550 000 de gospodării au fost eficientizate energetic din banii politicii de coeziune. 29 de milioane de europeni sunt acum mai puţin expuşi inundaţiilor datorită investiţiilor din instrumentul de coeziune. Remarcă faptul că sprijinul acordat din cadrul politicii de coeziune a permis, de asemenea, creşterea numărului de persoane care beneficiază de o aprovizionare mai bună cu apă (8,3 milioane de locuitori europeni până la sfârşitul anului 2022) şi de o gestionare mai bună a deşeurilor municipale", a mai punctat eurodeputatul român.
Aceasta a adăugat că, în calitate de comisar european pentru Politica Regională (2014-2019), de la începutul mandatului, a aprobat 53 proiecte majore.
Ea s-a referi în primul rând la 40 de proiecte fazate – adică proiecte începute în perioada 2007 – 2013, dar a căror finalizare a fost realizată în perioada 2014-2020 – faza a II-a având o valoare eligibilă de 3,1 miliarde de euro".
Eurodeputatul Corina Crețu a demisionat din PRO România: Sprijinirea populismului și a anti-europeismului reprezintă cel mai mare pericol pentru România
Published
2 weeks agoon
March 5, 2024By
REDACTIAEuroparlamentarul Corina Crețu și-a anunțat astăzi, 5 martie, demisia din partidul PRO România, după ce formațiunea politică din care era membră a decis să colaboreze cu AUR.
"Cu regret, am hotărât astăzi să demisionez din PRO România. Sprijinirea populismului, a ultra-naționalismului și a anti-europeismului reprezintă, în opinia mea, cel mai mare pericol pentru România și pentru generațiile care vin după noi. De aceea, colaborarea dintre PRO România și AUR este o decizie greșită – pentru partid, pentru oamenii care au crezut în acest proiect politic și, în definitiv, pentru țară. Este o decizie pe care nu o pot gira, motiv pentru care am hotărât astăzi să demisionez din PRO România", a transmis Corina Crețu într-un mesaj pe pagina de Facebook.
Corina Crețu a explicat de ce s-a ajuns la o colaborare PRO România-AUR: "Îmi pare rău ca, în ciuda apelurilor repetate ale Președintelui PRO-Romania și ale mele, nu am reușit o formă de colaborare cu PSD. În aceste condiții, am militat pentru participarea pe cont propriu a PRO România în alegeri, decizie care a fost și adoptată în cadrul ultimului Congres PRO România."
"În ceea ce mă privește, am fost și rămân o social-democrată convinsă. Am fost membră PSD timp de 29 de ani, vicepreședintă a Grupului S&D din Parlamentul European, vicepreședinte al Parlamentului European, vicepreședinte al Partidului Socialiștilor Europeni (PES), Comisar European din partea SD", a mai adăugat fostul comisar european.
"Am apărat întotdeauna, cu toată convingerea, valorile stângii moderne, pro-europene, nevoia de dezvoltare și modernizare, de folosire a fondurilor europene, a programelor Erasmus, a liberei circulații, a extinderii Uniunii Europene și a tuturor beneficiilor pe care le aduce proiectul european. Îmi doresc să duc acest mandat de Membră a Parlamentului European la capăt cu bună-credință, împăcată cu acțiunile mele, promovand aceleași valori în care am crezut și cred", se mai arată în mesajul oficialului european.
Corina Crețu prezintă principalele idei ale Manifestului PES: Ne dorim o Europă mai unită, care să protejeze suveranitatea noastră, bunăstarea statelor UE și care să investească în locuri de muncă, dezvoltare durabilă
Published
3 weeks agoon
March 2, 2024By
Teodora IonNe dorim o Europă mai unită, care să protejeze suveranitatea noastră, bunăstarea statelor noastre și să investească în locuri de muncă, dezvoltare durabilă și o economie dinamică, este statuat în manifestul PES intitulat "Europa pe care ne-o dorim", a dezvăluit eurodeputatul Corina Crețu, care se află la Roma, unde participă la congresul familiei social-democraților europeni.
Într-un mesaj publicat pe Facebook, aceasta a anunțat că Nicholas Schmidt, actual comisar pentru locuri de muncă și drepturi sociale, a fost ales în unanimitate candidatul comun al PES pentru funcția de președinte al Comisiei Europene.
"Mă aflu la Roma, unde particip la Congresul Partidului Socialiștilor Europeni (PES), ultimul înaintea alegerilor din 9 iunie. M-am bucurat să îi revăd pe colegii mei din toate țările, dar și cu reprezentanții tinerei generații de politicieni!", a menționat Crețu.
Aceasta a prezentat și o parte din ideile care se regăsesc în Manifestul PES prin care se "dorește transformarea societății în acord cu vremurile pe care le trăim".
"Astăzi, multe provocări rămân în fața noastră. Pe fundalul războaielor și conflictelor care se întețesc pe continentul nostru și în vecinătatea noastră, precum și autoritarismului în creștere la nivel mondial, Europa trebuie să fie un garant al păcii, să promoveze respectarea dreptului internațional și a relațiilor internaționale echitabile, și să susțină Carta Națiunilor Unite și Declarația Universală a Drepturilor Omului. Europa trebuie să fie gata să-și asigure securitatea și apărarea, iar Uniunea Europeană trebuie să abordeze, de asemenea, inegalitățile din interiorul granițelor noastre, pierderea puterii de cumpărare din cauza creșterii costului vieții, reacția împotriva drepturilor femeilor, dificultățile tot mai mari cu care se confruntă tinerii și subminarea democrației și a statului de drept", este precizat în document, conform mențiunilor Corinei Crețu.
Manifestul PES mai semnalează, potrivit eurodeputatului, că "extrema dreaptă este o amenințare pentru cetățeni și pentru proiectul european".
"Este o otravă pentru democrație. Valorile noastre sunt ireconciliabile. Extrema dreaptă vrea să întoarcă oamenii unii împotriva altora, în timp ce noi dorim să-i aducem împreună. Familia noastră politică are o linie roșie clară: nu vom coopera niciodată și nu vom forma o coaliție cu extrema dreaptă. Un grup socialist și democrat mai puternic în Parlamentul European înseamnă mai multă putere de a oferi respect, dreptate și un viitor mai bun. Mai multă putere pentru a oferi cetățenilor egalitate, oportunități, un sentiment de securitate și calitate a vieții pe care toată lumea o merită", continuă documentul, relatează Corina Crețu.
În acest Manifest, PES propune angajamente pentru candidatul nostru comun și pentru partidele noastre, pentru o Europă bazată pe:
- Dreptul la locuri de muncă de calitate cu salarii echitabile prin garantarea drepturilor lucrătorilor, consolidarea, negocierea colectivă, democrația la locul de muncă și sprijinirea lucrătorilor independenți.
- O nouă înțelegere ecologică și socială pentru o tranziție justă, cu servicii curate, sigure și acces la energie; noi locuri de muncă de calitate într-o economie circulară ecologică, reducerea amprentei de carbon și o planetă sigură pentru copiii nostri.
- Democrație puternică, în care statul de drept este respectat și apărat de toți.
- O economie europeană puternică și competitivă, care își pregătește industriile și IMM-urile pentru viitor.
- O Europă protectoare care îi apără pe oameni împotriva costului ridicat al vieții, a locurilor de muncă împotriva concurenței neloiale, a sănătății și a mediului înconjurător.
- O Europă feministă care susține egalitatea în drepturi, controlul femeilor asupra vieții și trupurilor lor și încetarea violenței și discriminării bazate pe gen.
- O Europă pentru tineri care să garanteze progresul, autonomia, oportunitățile și eradicarea insecurității la locul de muncă.
- Dreptul la locuințe decente și accesibile pentru toți.
- O Europă independentă din punct de vedere strategic, care își apără libertatea, securitatea și integritatea teritorială.
- O Europă puternică în lume, care promovează pacea, securitatea, cooperarea, drepturile omului și dezvoltare durabilă.
Concrete & Design Solutions
Franța pregătește un proiect cuprinzător de rezoluție la CSONU privind conflictul din Gaza
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: "Mediul economic va fi mai dificil în 2013"
Premierul Italiei, Mario Monti, a demisionat
Trending
- EDITORIALE1 week ago
- NATO1 week ago
- NATO1 week ago
- EUROPARLAMENTARI ROMÂNI1 week ago
- ADERAREA ROMÂNIEI LA OCDE1 week ago